als_Latn dik_Latn sag_Latn
- Akuza po shndërrohet në një prokurori politike, e cila po përdoret nga klanet më antishqiptare, që qeverisin aktualisht në opozitë e tek kartelet ekonomike të lidhura me të.
- Dosjet ndaj Edi Ramës kanë pushtuar dy nga katër katet e godinës së prokurorisë, por ndaj tyre, Ina Rama nuk ka guximin të veprojë, por gjunjëzohet përballë çdo propagande enveriste që ngre shtypi i kontrolluar nga opozita.
- Veqili i KLD-së po kryeson një kryengritje politike kundër reformave, e cila rrezikon të shkatërrojë përpjekjet për ngritjen e një sistemi drejtësie, të çliruar nga segmentet e krimit të organizuar.
Tashmë ka kaluar shumë kohë nga emërimi i Ina Ramës në krye të institucionit të akuzës dhe kemi kohë që edhe në bazë të precedentëve të mund të japim një vlerësim për punën e saj. Edhe pse vijmë nga një histori e keqe institucionale, e mishëruar me epokat Rakipi e Sollaku mund të thuhet se Ina Rama po vrapon me shpejtësi drejt rrugës për ta shndërruar institucionin në një prokurori politike, por jo në shërbim të qeverisë, porse të lobingjeve e grupazheve të panjohura.
Reagimi i dy ditëve më parë, kur ajo hapi një proces kryesisht ndaj Damir Fazlliqit, veç në bazë të propagandës bajate, krejt komuniste, të mediave të kontrolluara nga opozita, është rasti i fundit i një tërësi investimesh që institucioni i Ina Ramës po kryen në mënyrë politike e që su shërbejnë reformave. Droja, bile inferioriteti, ndaj zhurmës enveriste e antikombëtare që çojnë prej vitesh segmente të tëra mediatike, edhe më tepër pas ardhjes në pushtet të së djathtës, po shndërrohen dalëngadalë në një shpërdorim institucional për motive të mirëfillta politike. Se ska shpërdorime vetëm nga kryeministria, ka edhe nga institucionet, e kur institucioni i akuzës e kryen këtë shpërdorim, për motive krejt opake, bile që kanë lidhje me qarqe aspak shqiptare e që i duan të mirën këtij vendi, ska vend për tolerime. Duhet ndalur seriozisht tek ky shpërdorim. Institucioni i Ina Ramës veproi shpejt e shpejt pardje (edhe pse pa sukses), ndaj një qytetari të huaj, e shtyrë nga zhurma e mediave dhe e opozitës. Është zhurma e atyre segmenteve për të cilat tashmë ka lidhje të provuara me bandat, për të cilat agjencitë e specializuara kanë raporte të hollësishme implikimi e që vetë mediat në 97 e më vonë kanë dhënë raporte të hollësishme. Me përvojën e saj profesionale, me siguri Ina Rama ka dijeni për këto raportime, por institucioni i akuzës, me marrjen e drejtimit prej saj, nuk veproi, përkundrazi, nën një inferioritet të plotë, u angazhua për të dhënë shou, me rastin e Damir Fazlliqit.
Është i njëjti vullnet shpërdorues që ka vepruar edhe kur institucioni i akuzës është investuar haptazi kundër veprës më të rëndësishme të të gjithë shqiptarëve, ndërtimit të rrugës Durrës-Kukës, edhë atëhere duke u shndërruar në një instrument njëpërdorimsh në dorë të qarqeve antishqiptare që shkaktuan 97 e kanë kthyer në marionetë opozitën e sotme. Ky vullnet paragjykohet jo vetëm duke u shtrirë në kohë, por edhe duke parë sjelljen aktuale. Prokuroria heshti për denoncimet flagante për vjedhjet në tregun e ilaçeve apo gjetkë për dosje të tilla të dorëzuara nga institucionet shtetërore e asgjë smund të mbrohet duke u fshehur nga zhguni avokatmbrojtës i veqilit të KLD-së. Vëzhguesit e pavarur smund të mos flasin për defekte karakteri në drejtimin e institucionit të akuzës, kur harrohet të nisin hetimet kryesisht për aferat që përfshijnë deputetët e miellit, që ndërtojnë pallate pa leje e gllabërojnë fondet, nën petkun se ndalojnë shqiptarët të shumohen, e reagohet ndaj çfarëdolloj psherëtime që vjen nga kampi i kryetarit të Partisë Socialiste, dosjet për të cilin kanë pushtuar dy nga katër katet e prokurorisë së përgjithshme, e që asgjë sështë lëvizur. Veç në qofshin rritur përqindjet e kryebashkiakut në detyrë, gjatë vitit të fundit dhe lejeve të reja të ndërtimit.
Kjo sjellje smund të mos karakterizohet ndryshe veç si një prokurori politike, ndaj të cilës institucionet vendimmarrëse e opinionbërëse duhet të marrin shumë shpejt një qendrim. Ndoshta, institucioni i akuzës mund të çlirohet nga sjellja naive, ardhur edhe nga shpërdorimi i disave që në këtë keqpërdorim e kanë varur fatin e jetës së tyre. Ose përndryshe, duhet kuptuar se gjunjëzimi i Ina Ramës është një realitet faktik, ndaj të cilit, smund të rrihet gjatë në një rezistencë inaktive.
als_Latn als_Latn als_Latn als_Latn als_Latn als_Latn als_Latn